Matteuksen evankeliumissa kerrotaan, -
kuinka Jeesus oli murheellinen siksi, -
että hän antoi anteeksi -
väärin tehneelle miehelle, -
joka ei sitten vuorostaan -
armahtanut ystäväänsä, joka teki väärin, -
vaan pani tämän ystävän vankeuteen siksi, kunnes maksaa velan.
Ja tämä Jeesuksen murhe -
merkitsi ystävä sitä, että se -
kovasydäminen palvelija, joka ei antanut lähimmälleen anteeksi, -
ei voinut ottaa vastaan itse armahdusta -
ja anteeksiantamusta omista synneistään, -
vaan menetti iankaikkisen elämän.
Se kovuus, se tylyys, se julmuus, -
millä kosti lähimmän ystävänsä -
kykenemättömyyden maksaa -
ja antaa anteeksi.
Se merkitsi, että tämä kovasydäminen palvelija -
jäi osattomaksi Jumalan armosta.
Samasta asiasta Johannes kirjoittaa -
Jeesuksen kuolleista ylös noustessa ja sen yhteydessä, -
että Jeesus puhalsi opetuslasten päälle ja sanoi:
"Ottakaa Pyhä Henki.
Joiden synnit te anteeksiannatte, -
niille ne ovat anteeksiannetut.
Joiden synnit te pidätätte, niille ne ovat pidätetyt."
Eli Pyhä Henki tekee mahdolliseksi mahdottomuuden.
Armahtaa lähintä. Armahtaa ystävää.
Armahtaa väärintehnyttä.
Viime yönä, -
siis tasan vuorokausi sitten -
olin mennyt nukkumaan tyttäreni Ullan ja vävypojan Jorman -
ja heidän lastensa, Senjan ja Elsan kodissa.
Olimme kaikki jo nukkumassa, kun kello oli jo yli puolen yön, -
niin mun kännykkä alkoi soida ja se soi ja soi.
Itse en halunnut vastata siihen, koska tiesin koko talon heräävän -
ja lapsilla on koulu seuraavana aamuna ja vävypojalla työpaikka.
Aamulla lähtee kuudelta jo polkemaan työhön.
Ja tyttärellä on työ -
ja itselläni tämä TV7 äänitys.
Ja jollain tavalla olin harmissani, ärtynyt, -
että joku soittaa kello yksi yöllä.
Mutta kun puhelu ei lakannut, niin lopulta tyttäreni Ulla vastasi.
Siellä mies sanoi, -
että hän kuunteli äsken TV7:stä Matti Vuolanteen puheen siitä, -
kuinka Jeesus antaa anteeksi syntiselle hänen syntinsä.
Hän koki valtavaksi riemuksi sen, -
että hänet armahdettiin Jumalan toimesta.
Hän sai syntinsä anteeksi ja hän pelastui.
Hän halusi kiitollisuudesta, -
pelastuksen saaneena, -
ilmoittaa tämän ilosanoman välittömästi minulle, -
vaikka ei tiennyt, että me jo kaikessa rauhassa kuorsattiin -
sängyssä seuraavan aamun eli tämän aamun työtä varten.
Ja sitten kun Ulla oli puhunut hänen kanssaan, minun tyttäreni, -
niin minä puhuin tämän miehen kanssa.
Hän oli Iisalmesta, enkä enempää tiedä, mitä oli tapahtunut, -
mutta sen vain tiedän, että hän iloitsi siitä, -
hän riemuitsi siitä, että hänen syntinsä oli annettu anteeksi, -
että hänen armahduksensa oli saanut hänelle uuden elämän, -
että hän oli pelastunut ja löytänyt itselleen Jeesuksen vapahtajaksi -
ja syntien anteeksiantajaksi.
Ja tämän tähden, rakas ystävä, -
tämä päivä on ihmeellinen päivä sinulle ja minulle.
Tämä päivä on se syntisten vapahtajan, -
Jeesuksen valmistama päivä Golgatan ristiltä, jossa Jeesus sanoo: -
"Isä anna heille anteeksi, sillä he eivät tiedä, mitä tekevät."
Jeesus tahtoo antaa anteeksi. Jeesus tahtoo armahtaa.
Jeesus rakastaa niin, että hän kuoli sinun tähtesi, -
minun tähteni, jokaisen ihmislapsensa puolesta, -
jotta Hänen pyhä verensä saa uhriksi annettuna -
ja vuodatettuna aikaan pelastuksen ja iankaikkisen elämän.
3. Mooses 17:11
3. Mooses 17:11. Jumala sanoo: -
"Lihan sielu on veressä, ja minä olen sen teille -
(eli teidän pelastukseksenne ja hyväksenne) -
antanut alttarille, että se tuottaisi teille sovituksen; -
sillä veri tuottaa sovituksen -
(veri tuottaa sovituksen) koska sielu on siinä."
Synnitön kuolee syntisen puolesta.
Syytön kärsii rangaistukseksi kuoleman -
ja tuomion meidän syyllisten edestä.
Tällainen vaihtokauppa on maailman ihanin vaihtokauppa.
Jeesus ottaa vastuun -
ja vastattavakseen meidän syntiemme rangaistuksen, -
niin että meidät armahdetaan.
Olen joskus ajatellut Kainia ja Abelia.
Kain oli peltomies, maanviljelijä ja toi varmasti, näin uskon, -
kaikkein parasta, mitä pellolla kasvoi hänen toimestaan.
Ja Kain saattoi sanoa siihen alttarille laitettuina olevista -
hedelmistä, vihanneksista ja viljasta: -
"Katso Jumala, tämän olen omin käsin aikaansaanut -
ja tämän annan sinulle."
Mutta Abel oli lammaspaimen -
ja Abel otti kaikkein rakkaimman karitsan -
siitä lammaslaumastaan.
Joka oli ikään kuin oma lapsi, jota hän oli syntymästä asti hoitanut -
ja hellinyt ja pitänyt sylissään ja rakastanut.
Mutta tämän kaikkein rakkaimman, kaikkein kallisarvoisimman -
Abel syntiseksi itsensä kokeneena -
vei omalle uhrialttarilleen.
Mutta ennen kuin saattoi tehdä sen, minkä Kain saattoi heti tehdä -
eli sytyttää alttarin halot palamaan -
ja uhrata ne viljat ja hedelmät ja vihannekset ja muut, -
niin Abelin täytyi tehdä erikoinen asia.
Abelin täytyi ottaa veitsensä, oli se kivestä, tai mistä tahansa tehty, -
ja työntää se veitsi tämän syyttömän uhrikaritsan sydämeen, -
niin että se synnittömän uhrikaritsan veri vuosi.
Ja kun Jumala näki tämän veren, syyttömän karitsan uhriveren, -
niin tapahtui, mitä Egyptissä tapahtui.
Jumala sanoi: "Minä menen ohitse, eikä rangaistus tuhoa teitä, -
kun minä rankaisen Egyptin maata."
Tänä päivänä, jos sinä annat luvan Jumalalle, -
Hän ottaa oman poikansa Jeesuksen kallisarvoisen -
elämänlähteen, veren itselleen sinun syntiesi sovitukseksi.
Ja niin on sinun syntisi sovitettu, sinun velkasi poistettu.
Uhriveri on aikaansaanut sen.
Siinä tapahtuu se, mitä Johanneksen evankeliumissa sanotaan: -
"Lihan sielu on veressä ja minä olen sen teille antanut alttarille, -
että se tuottaisi teille sovituksen, -
sillä veri tuottaa sovituksen, koska sielu on siinä."
Pääset taivaaseen, kirkkauteen, kunniaan ja kotiin.
Pääset Jumalan lasten armahtamana perille.
Yksi sotamiehistä puhkaisi keihäällä Jeesuksen kyljen -
ja silloin heti vuoti siitä verta ja vettä.
Johannes sanoo: "Joka sen näki, on sen todistanut."
Hän tietää totta puhuvansa, että tekin uskoisitte.
Että kirjoitukset kävisivät toteen: "Älköön häneltä luuta rikottako."
"He luovat katseensa Häneen, jonka ovat lävistäneet."
Usko Jeesuksen nimessä, Jeesuksen veressä -
tällä hetkellä koko elämäsi mittaiseen armahdukseen, -
jossa sinun syntisi, veriruskeat syntisi -
ovat Jumalan Karitsan uhriveren hinnalla annetut anteeksi.
Tämä veren anteeksiantamus on varma -
Isän, Pojan ja Pyhän Hengen nimeen.
Ja nyt saat tulla mukaan. Ole hyvä ja tule mukaan -
TV7:n toimintaa tukemaan ottamalla puhelun -
0600-10077.
Ja se on noin 10 euron hintainen puhelu.
Ja on myös tuossa ruudussa näkyvillä, -
millä tavalla voit suoraan lähettää tähän -
TV7:n Jumalan valtakunnan työhön oman osuutesi, -
jotta ihmiset pelastuvat, -
löytävät perille kotiin kirkkauteen ja saavat syntinsä anteeksi.
Sinun syntisi ja minun syntini, veriruskeat synnit, -
ovat anteeksiannetut Isän, Pojan ja Pyhän Hengen nimessä, -
Karitsan Golgatan vuodattaman uhriveren ansiosta.
Jeesuksen Kristuksen nimessä. Armosta aamen!
Tekstitys: Tarja Korkeamäki